*Ha nem az én Atyám cselekedeteit teszem, ne higgyetek nekem; (Jn 10,37)*

A cselekedetek is árulkodnak. Jézus azt tette, amit az Atya kívánt, vagyis eltervezett. Mindezt fel kellett volna ismerni. A kortársaknak, vagy akár nekünk is. De valahogy nem ez a legkézenfekvőbb megoldás számunkra. Sokkal fogékonyabbak vagyunk valamiféle egyéb magyarázat kiötlésére vagy elfogadására ahelyett, hogy rögtön Isten szemszögéből szemlélnénk a dolgokat. Testünk és gondolkozásunk marad a földön.

Csakhogy a föld sem független Istentől. Nem lehet elszakadni Tőle sem itt, sem máshol az univerzumban. Ő mindenütt jelelevő Valóság. Jézus tudatosan ebben a Valóságban élt, mi néha elfeledkezünk erről, tragikusabb esetben kihagyjuk számításainkból.

Jézus cselekedeteit az Atya hatotta át. Ma is így kell élnünk. Kevesebbel kár foglalkozni. A megoldás erre Maga Jézus. Bízz Benne és meglátod! *Vadon Gyula*